
Решение №132/06.07.2015 по нак. д. №425/2015 на ВКС, НК, III н.о.
 


	
	Криминален аборт * незаконен съдебен състав	
	 	
		
	 	
	№ 132	
	 	
	София, 06 юли 2015 год.	
	 	
	В ИМЕТО НА НАРОДА	
	 	
	Върховният касационен съд на Република България, трето наказателно отделение, в открито съдебно заседание на. . четиринадесети април …........... 2015 год. в състав:	
	 	
	ПРЕДСЕДАТЕЛ:. . Севдалин Мавров. .............................. 	
	 	
	ЧЛЕНОВЕ:. . Мая Цонева. ........................................	
	 	
	. . Лада Паунова. ....................................	
	 	
	при секретар. . Илияна Петкова. .................................... и в присъствието на прокурора от ВКП. . Петър Долапчиев.............., като изслуша докладваното от съдията. . С. Мавров. ............................ НОХД №. . 425. . /. . 15. . год. по описа на Върховния касационен съд, за да се произнесе, взе предвид следното:	
	 	
	 	
		
		
	Производството е по реда на Глава ХХХІІІ от НПК.	
	 	
	 В срок е постъпило искане от главния прокурор за възобновяване на ВНОХД № 1089/14 г. на ОС – гр. Стара Загора и НОХД № 1252/13 г. на РС – гр. Стара Загора. Иска се отмяна по реда на възобновяването на решение № 138 от 25.07.14 г. и присъда № 207 от 15.11.13 г., с която подсъдимата И. С. е призната за невиновна и оправдана по повдигнатото и обвинение по чл. 126, ал. 1 НК и връщане на делото за ново разглеждане от РС – гр. Стара Загора. Искането е на осн. чл. 422, ал. 1, т. 5, вр. чл. 348, ал. 1, т. 2 НПК.	
	 	
	 Искането се поддържа в съдебно заседание.	
	 	
	 Осъдената С. не се явява в заседанието на ВКС, редовно призована.	
	 	
	 Върховният касационен съд, като взе предвид постановените съдебни актове, постъпилото искане, посечените с него основания и доводи и становището на прокурора, намира следното:	
	 	
	 С цитираната присъда С. е призната за невиновна в това, че на 17.09.11 г. в [населено място] в МБАЛ [фирма], като лекар /акушер-гинеколог/, със съгласието на шестнадесет годишната бременна К. Й. да е умъртвила плода й в нарушение на утвърдените медицински стандарти и правилата за добра медицинска практика, установени с Наредба № 2 от 01.02.90 г. за условията и реда за прекъсване на бременността (чл. 7, т. 1), поради което е оправдана по повдигнатото и обвинение по чл. 126, ал. 1 НК.	
	 	
	 С решението присъдата е потвърдена.	
	 	
	 С протеста се въвеждат, като касационни основания, допуснати съществени процесуални нарушения, едно от които е незаконен състав по смисъла на чл. 348, ал. 3, т. 3 от НПК, постановил оправдателната присъда.	
	 	
	 Искането е допустимо и ОСНОВАТЕЛНО.	
	 	
	 Й. е обвинена за извършено престъпление по чл. 126, ал. 1 от НК. За същото в закона е предвидено наказание лишаване от свобода до пет години. Съгласно чл. 28, ал. 1, т. 1 от НПК съдебното дело е следвало да бъде разгледано от един съдия. Видно от съдебните протоколи, делото е разгледано и присъдата е постановена от съд в състав от съдия и двама съдебни заседатели. Допуснато е абсолютно процесуално нарушение, което не е констатирано и отстранено от въззивната инстанция.	
	 	
	 Посоченото налага по реда на възобновяването да се отменят решението и присъдата и делото да се върне на РС – гр. Стара Загора за ново разглеждане от стадия на съдебното заседание.	
	 	
	 Поради допуснатото абсолютно процесуално нарушение, основание за възобновяване на делото и връщането му за ново разглеждане, настоящата инстанция не обсъжда посочените в искането на главния прокурор други процесуални нарушения.	
	 	
	 Водим от горното и на осн. чл. 425, ал. 1, т. 1 от НПК, Върховният касационен съд, трето наказателно отделение,	
	 	
	РЕШИ: 	
	 	
	 ОТМЕНЯВА по реда на възобновяването решение № 138 от 25.07.14 г., постановено по ВНОХД № 1089/14 г. на Старозагорския окръжен съд и присъда № 207 от 15.11.2013 г. по НОХД № 1252 по описа за 2013 г. на Старозагорския районен съд.	
	 	
	 ВРЪЩА дело за ново разглеждане от друг състав на Старозагорския районен съд от стадия на съдебното заседание.	
	 	
	 Решението не подлежи на обжалване.	
	 	
	ПРЕДСЕДАТЕЛ:..............................................	
	 	
	 ЧЛЕНОВЕ:.................................................	
	 	
	. .................................................	

